Laget har hatt fire styremøte. I tillegg har styret hatt jamleg kontakt på e-post. Det er sendt om lag 200 e-brev mellom styremedlemane i kalendaråret 2019. I januar 2020 har laget 56 medlemar. (Utvikling: 2013: 27, 2014: 38, 2015: 46, 2016: 50, 2017: 49, 2019: 44).

* **Numedal mållag fekk Målprisen for 2018 frå Buskerud mållag**

Prisen vart overrekt på fylkesårsmøtet på Gol den 26.03.2019 der leiar av Noregs mållag, Magne Aasbrenn, var til stade. Kasserar, styremedlem Baalerud og skrivaren deltok.

* **Dialektkveld på Sevletunet i mellomalderveka den 21.07.2019**

Pensjonert fyrsteamanuenis Eric Papazian held føredrag om dialekten i Numedal. Skrivaren held eit kort kåseri som tilsvar. Spørjetevling. Folkemusikkinnslag ved leiar og styremedlem Baalerud. Kassastyraren hadde laga mjølkesuppe med byggryn. Styremedlemar, Varamann Livrud og ymse målfolk var til god hjelp. 70 deltakarar.

* **Forteljarkveld om doktor Bang på Sevletunet den 28.09.2019**

Kassastyraren hadde teke opp ei mengd forteljingar om den tidlegare distriktslækjaren på band. Denne kvelden hadde ho føredrag med foto og lyding på opptak i lag med skrivaren. Til slutt var det fri forteljing. Det vart servert karvekålsuppe. Varamann Livrud, ymse målfolk og Gro Sevle var til god hjelp. 80 deltakarar.

* **Føredrag for Rotary på Lampeland den 23.09.2019**

Skrivaren held føredrag om dialektnettsida for Rotary på Lampeland hotell. Om lag 20-30 deltakarar.

* **Føredrag på jubileum for Foreningen Norden på Lampeland den 06.11.2019**

Leiaren held føredrag om nettsida. Om lag 70 deltakarar.

* **Aktivitet på Dialektnettsida**

Dei aktive arbeidsgruppene har lagt inn om lag 1700 nye dialektord på nettsida i løpet av året.

* **Styret sendte inn ei kritisk fråsegn til ny læreplan i norsk**

Fråsegnet ligg tilgjengeleg på nettet: https://hoering-publisering.udir.no/347/uttalelser

* **Numedal mållag fekk tildelt 30.000 kr frå Martha og Arve Kværnums Minnefond**

Dette for å utvikle pedagogisk opplegg for dialektlæring til bruk i skulen.

* **Numedal mållag fekk lovnad om 10’000 kr frå Landslaget for lokalhistorie**

Desse pengane får me gjennom Flesberg historielag dersom eit pedagogisk opplegg for dialektlæring til bruk i skulen vert realisert.

* **Dagseminar for nytt prinsipprogram og samling for unge vaksne**

Leiaren deltok i september på dagsseminar i Oslo for arbeid med nytt prinsipprogram for Noregs mållag. Numedal fekk synt seg fram. Seinare same dag held leiaren innleiing for "unge vaksne" - ei eiga samling for unge og/eller nye i NM. Her snakka leiaren om det å vera leiar og om nettstaden.

* **Samtaleringen**

Sjå eiga årsmelding vedlagd møteboka.

**Styret i 2019**

Leiar: Sigrun H. Blaavarp

Skrivar: Bjørn Ole Hovda

Kassestyrar: Gunhild Torsrud

Styremedlemar: Kristin Baalerud og Sigurd Fjøse

Varamenn: (1.) Lars E. Jacobsen og (2.) Lars Livrud

**Andre ombodsmenn**

Ettersynsmenn: Steinar Berthelsen og Narve Lid

Valnemnd: Jan Fekjan og Anna Tråen Hovda